Det er på Højstrupvej ved Thorshøj Kirke, at et kohoved og fire ben ligger efterladt i vejsiden. Ingen af de lokale kunne tirsdag forklare fænomenet, men i lokalområdet spekuleres der i, at en ulovlig hjemmeslagter bruger den bizarre metode til uset at skaffe sig af med sit ulovlige affald. En spekulation der understøttes af, at koen ikke er registreret med et øremærke. Nordjyllands Politi har ikke modtaget henvendelser i sagen, men er meget interesseret i eventuelle oplysninger.

Referat:
Et efterladt kohoved vækker undren og forargelse i Østervrå.